钦定古今图书集成/方舆汇编/职方典/第1452卷 > 泗城府兵制考 通志
## 钦定古今图书集成/方舆汇编/职方典/第1452卷 > 泗城府兵制考 通志

本府

泗城营

副将一员　　　　　，守备二员。

千总二员　　　　　，把总四员。

泗城城守营兵

步战兵五百名　　　，守兵五百名

共兵一千名。按该营新设，康熙二十一年四月奉部文“为敬陈调剂等事” 案内，将援剿营裁兵，挑选兵丁一千名拨入泗城，照浔州营例兵一千名，官九员。但援剿向例战八守二，今补入泗城，应裁为战守各半。

其营兵月共应支饷银一千二百五十两，月共应支米三百石。

官自备马二十八匹

春冬二季例，每匹月支谷一石二斗，每匹月支草四百二十觔

夏秋二季例，每匹月支马干银九钱。

果化州兵制无考

恩城州

本州弹丸土属，介在各州之中，并未设立“城守分防官兵。”

田州

左江镇拨分防汛

“左江镇” 拨分防官一员。

左江镇拨防守兵二百名按《州志》，本州原有目把土兵一百名，防御州治，其馀各甲亦设土兵自耕自守。自宋迄明，并未设兵防御险要。及明末富州沈文崇劫掠之后，本州始拨土兵十名于罗山口防汛。又拨土兵二名于巩山口稽察往来

皇清顺治十八年，设立“八塘西林营”内共奉拨汉兵。

十一名查守

归顺州

向未设防，惟交阯、高平阡陌毗连，原恃茶岭山更軿守为扼塞，后被彝占，反据为险。今本州所宜防范者虽有四处，而历年宁谧，绿林敛迹，惟签土兵轮流防御。

向武州

原有土兵，分布各甲，自相卫守。于万历四十五年因田州攻劫，始于东南冲路筑石墙一十馀丈，以为堵御，名之曰“隘。” 设土兵十名防守。至

皇清定鼎，四境安静；各隘止设土兵二名稽察往来。

都康州

本州地处偏僻，居于四邻腹中，并无险要，所以自古及今，从未设兵防御。

龙州

龙凭营

守备一员　　　，千总一员。

步战兵五十名

守兵一百三十五名　，共兵一百八十三名。龙州、水口等关隘，俱龙凭营拨兵同土兵防守，月共应支饷银二百二十二两。

月共应支米五十七石九斗。

官自备马六匹

春冬二季例，每匹月支谷一石二斗，每匹月支草四百二十觔

夏秋二季例，每匹月支马干银九钱。

江州

本州居在四邻腹中，并未设有防守官兵。